經數:一七三九

經名:新華嚴經論卷第七

頁數:七六一

上      欄

境界與法界虛空界等？不言獨化三千大千

世界. 於中表法. 至後釋華藏世界品廣明

第九明因果延促者. 夫法界圓寂無始無終

理智虛空非因非果. 但爲有情存量假寄其

名. 情亡量絶何名能立. 名不自施. 本由量起.

量亡情盡名亦自眞. 今以無名之眞名. 談無

果之眞果. 以無說之眞說. 說無因之眞因. 啓

□之士. 不可以滯其名. 始學之流. 不可以廢

其說. 滯名則名立. 廢說則言生. 當可任情隨

緣起唯法起. 若無緣者滅唯法滅. 有此法者

性不相知. 今談因果延促. 如空中鳥跡. 如石

女之子. 但爲衆生情有愚智. 隨心照義 . 或遲

速不同. 劈竹□梯稱機各別. 因玆之類延促

不同. 非謂日月與作時分. 敎不自施因機故

起. 敎隨根應有根敎生. 今以依根約立十門

因果延促. 使得啓[&FFFF]#之士後學無疑也

第一小乘善來得阿羅漢果

第二小乘一生得阿羅漢果

第三小乘三生得阿羅漢果

第四小乘六十劫得緣覺果

第五緣覺四生得阿羅漢果

第六緣覺遲經百劫得緣覺果

第七依權敎菩薩成佛定經三僧祇劫得成佛

果

第八依法華經實敎會三歸一令龍女一刹那

際成佛. 破三乘經於多劫方始成佛. 第九華

嚴經說兜率天子三生得十地果. 第十善財

童子一生成佛. 如上所說. 皆是三乘及一乘

聖敎. 依根約器所說各各. 依諸聖敎自有和

中      欄

會. 今欲廣引諸義文句煩多. 根有萬端依根

敎別. 今以略分十種大意得果延促不同. 意

令知權向實不滯虛乘入眞實門速成佛道.

如龍女. 破三乘之定劫. 成刹那之實門. 涅槃

經屠兒廣額授賢劫中成佛之記者. 破闡提

之無性說. 越三僧祇之功. 兜率天子明一乘

之敎殊勝之力. 聞之生信. 爲不修故. 設入

地獄中亦能成種. □光觸身來生兜率天上.

□十地位. 一如隨好光明[&FFFF]#德品說. 擧此一

事意令信此諸佛所乘. 以難信故. 信卽必定

成種. 爲信解內熏必至成佛. 設暫著樂遇苦

便修. 若至十住初心. 位齊十地更無退轉. 如

善財童子一生成佛者？明於十住初心一刹

那際情亡想盡三世一念更無所生名爲一

生. 不取存情立劫時分之生. 如是無生便成

佛果. 如本生故名爲一生. 還同龍女. 一刹那

際情盡時亡名之爲佛

第十明會敎始終者. 夫慧日世尊. 稱法界而

遍照. 智周萬有. 與凡聖而同. 眞理事互融. 體

用相卽. 四十品之勝典. 終始交羅. 百萬頌之

妙言. 前後參映. 十處十會. 如帝網之重重. 十

刹十身. 若鏡像之相入. 擧一門. 衆門俱發. 談

一品. 諸品齊麾. 道樹始成九天同屆. 普光一

集十處咸登. 今古無差舊新一念. 不離一位.

便分五位之門. 一行之中. 乃建塵沙行海. 法

界體上. 安立訓俗之詮. 果德性齊. 施設引生

之敎. 文殊以[&FFFF]#明法體. 普賢爲成備行修. 二

人悲智參光. 使得雲滋寶澤. 法界品內. 復令

善財重修. 倣此一部之經. 一一行其行相. 菩

下      欄

薩接生之軌. 各各次第分明. 發心心進. 師資

差別具陳法則. 令使童□易解. 學者不枉功

程. 一念與道相應. 便得超過永劫. 今分十法

以約紀網. 敎體參差略知分齊

第一明毘盧遮那始成正覺. 第二明示果勸

修. 第三明信心成備. 第四明入眞實證. 第

五明發行修行. 第六明理事相入. 第七明

蘊修成德. 第八明隨緣無□. 第九明因果位

終. 第十明令凡寶證

第一明毘盧遮那始成正覺者. 卽世主妙嚴

一品經是. 言始成正覺者. 已自身心證盡生

世古今等法. 在一念中無久近相. 於一念中

而亦不壞衆生三世久近劫智及種種衆生差

別知見智. 如經智入三世而無來往. 如是有

十種智. 具在經說. 如是上下前後四十品經.

總於始成正覺時. 於一刹那際. 以法界海智

印三昧門. 一時頓印. 身色言音說諸佛法及

一切塵中諸國刹海普宣流布及入涅槃. 不

移一時一際一性皆是. 法如是故. 前佛後佛

古今如是. 總在一時. 隨諸衆生現差別法. 古

今相徹. 名之爲始. 契法如是. 名之爲成. 依法

如是. 非心造作. 名之爲正. 智達斯理. 名之爲

覺. 此經在晉朝之譯. 有三十四品. 今於唐朝

再譯. 爲三十九品. 又檢菩薩瓔珞本業經云.

佛子. 吾先於第六天說十地道化天人. 今故

略開衆生心地. 汝等受行. 又下文. 佛子. 第四

十一地心者. 名入法界心. 又此下文. 佛子. 吾

先於第三禪中集八禪衆說. 一生補處菩薩

入佛華三昧定說百萬億偈. 今以略說一偈

經數:一七三九

經名:新華嚴經論卷第七

頁數:七六二

上      欄

之義開衆生心. 汝等受持. 此品卽在十地品

後. 是十一地等覺位. 計此品名還名佛華品.

爲依法爲名故. 又下文. 佛子. 吾先在此樹下

說法界海時. 有八萬無垢菩薩現身得佛. 故

今此大衆略開佛果行處. 汝應頂受. 如瓔

珞本業經. 卽是說華嚴經竟. 化諸三乘衆生.

詣菩提樹下. 二重[&FFFF]#初成正覺時所說華嚴

五位法門. 具如彼經說. 爲華嚴經少十一地

一品經. 今將彼配勘方知次第. 後有聞者不

須生疑. 但取彼經勘驗可知□白. 今以第三

禪中說十一地佛華品. 卽總有十處十會四

十品. □在始成正覺時. 以一刹那際海印法

門一時頓說. 以依本法無前後故. 爲法本如

是故. 以本身本智示本法故. 無重會普光明

殿及三會等事故. 若重重重重無盡之重. 不

論三會. 以其法界海門總收三世. 一念前後

□是一時. 亦無往彼重來入此. 如來但以本

智對現色身海印門故. 一時普示. 今言於普

光明殿重重三會者. 此非如是. 總是一時頓

印之法. 如經云. 如來於一言說中. 演說無邊

契經海. 但從法門品類爲表法故. 菩薩名殊.

非是先來後來之衆. 於法界海內. 不可以情

作前後之想. 違本法故. 於一念之內現三世

事者. 爲衆生故. 非於本法而有三世. 此爲明

本法. 不可從末. 前已覆車後須改轍. 不可直

推先德以爲龜鏡. 檢參經意都無重會之名.

以文字[&FFFF]#致法門似有重意. 不觀品中經意.

總是[&FFFF]#其前後通括一時一際一法界之智用

法門. 如十定品離世間品. 皆云. 爾時世尊在

中      欄

摩竭提國菩提場中始成正覺普光明殿入刹

那際三昧者. 但隨法位菩薩名別. 非是如來

去已重來. 以普光明殿爲法界果智體故. 於

一時之際會其理事. 不離無作定門以十定

門是法界體故. 以普賢行是法界用. 卽離世

間品是也. 會此二品. 不離普光明殿果德大

宅智之本都. 如此三度之說. 總是一處一時

一法界一會之說. 非是如情所見前後往來.

通餘九會. 總在一會一時一法界一智海法

門. 重重一時隱現無障無□. 今於一法界內.

隨其進修方便行相門中. 寄處表法. 以分其

十處. 十會者

第一菩提場會

第二普光明殿會

第三昇須彌山頂會

第四昇夜摩天會

第五昇兜率天會

第六昇他化自在天會

第七昇三禪天會

第八給孤獨園會

第九覺城東大塔廟處會

第十於一切國刹及塵中一切虛空法界會.

名爲十處十會. 普光明殿中會. 此經中五位

六位法門. 十定妙理. 普賢萬行始終體用. 十

處十會總在普光明殿. 一眞法界因圓果滿.

報居之宅之所含容. 十方世界. 都爲一法一

處一時一體用際攝末歸本. 不可別分作前

後往三會之說. 不如可以己情塵□障眞敎.

又此經中諸法皆以十爲圓敎. 不可但言七

下      欄

處九會之說. 又問. 何故至第七會. 但至三禪.

集八天衆說十一地法門. 何故不至四禪天

者. 答曰. 爲四禪天依其次第是佛果處故. 佛

正於菩提場中正證佛果. 通收四禪及十方

世界. 總爲一普光明殿法界之宅報居之都.

更無上下往來進修所在可得之相. 明佛四

禪心想無依無進修處故無往來也. 情絶應

眞. 同法界故. 是佛第四禪以菩提樹下寄同

阿蘭若處. 普光明殿卽是本居之報宅. 以此

三說始終因果. 重[&FFFF]#前初成佛之時. 以明前

後不離菩提體本智海故. 如此圓融. 始終因

果成一際法門. 於此經中前後有六處和會

也. 示果勸修門中有二處. 已信修行門中有

四處. 一如初會中. 普賢菩薩入如來藏身三

昧. 以世界海旋法門. 示佛本源法界十蓮華

藏世界海因果始終報得之門. 卽普賢菩薩

是其行. 如來藏身是其體. 卽明以用入體理

事徹故. 二毘盧遮那所坐之座諸有莊嚴. 亦

明因果始終體用相徹故. 卽以遮那佛以爲

報果. 以一切法空本智爲座體. 以普賢萬行

爲用莊嚴. 以此一切莊嚴具. 卽還以輪臺戶

□諸莊嚴具中出衆菩薩. 有十佛世界微塵

數. 雨寶供佛. 卽明如來果德常居一切法空

之座. 普賢衆生妙用常感依報之所莊嚴. 理

事因果體用常相益故. 又已信修行門中有

四度和會因果無二門者. 卽普光明殿三說

始成正覺. 攝末歸本一際法界. 是一度和會.

二三十七品名如來出現品. 如來放眉間光

[&FFFF]#文殊頂. 放口中光[&FFFF]#普賢口. 令此二人共

經數:一七三九

經名:新華嚴經論卷第七

頁數:七六三

上      欄

相問答. 說佛出現果德之門. 卽文殊爲本智

法體. 普賢爲行. 明和會體用徹故. 以此徹處

卽名爲佛. 初會中佛. 卽明佛所自成佛也. 三

十七品中佛. 明菩薩自力所及也. 因初佛故

而起信. 進修行以信進修行故. 自力所及自

佛果故. 以自佛果與前所信無異故. 三祇園

之中. 如來以師子頻申三昧門. 擧五位因果

導利人天. 四善財童子彌勒樓閣中. 和會文

殊普賢始終因果及彌勒菩薩始終因果. 都

爲一際. 體用徹故. 通前示果勸修門中普賢

菩薩毘盧遮那二處和會. 及後普光明殿如

來出現品給孤獨園及彌勒樓閣四處. 通爲

六處和會. 體用因果無二一際法門. 是故彌

勒樓閣名毘盧遮那莊嚴藏. 與初會中普賢

菩薩所入三昧名如來藏身. 前後名字一相似

故. 但取經文品類意肉尋之參驗可見. 如來

會通總爲一時一際. 以刹那際根本智宅門

出生滅度及常住在世轉正法輪總無虧一念

成正覺時. 是故經言. 智入三世而無來往. 此

經總有十處十會四十品經. 於九會中雲集

都衆總有三百四十二種衆. 幷第三禪中一

會八種衆. 亦在其數. 如是之衆各各云有佛

世界微塵數. 或云十佛世界微 塵數. 如是衆

會一時俱會在始成正覺一刹那際. 猶如大

海周遍十方互相參映無障無□. 若以第十

會中於一切國刹及塵中虛空法界一切會

者. 卽十方世界虛空法界及纖塵之內. 及一

切衆生身體塵毛孔海會如海十方無間. 重

重重重無盡無盡. 諸佛菩薩衆海常然. 三世

中      欄

一念. 古今咸卽今時之際. 過去未來無盡之

劫. 同時無虧. 一念成正覺時也. 如是時體成

佛不成佛. 覺與不覺時. 法如是故

第二明示果勸修者. 卽如來現相品. 普賢三

昧品. 世界成就品. 華藏世界品. 毘盧遮那品.

如是五品經是也. 於現相品如來口中衆齒

之間放光. 以光中音聲十方告衆. 使令咸集.

普賢菩薩爲佛長子. 治佛家法入佛三昧. 擧

佛果 德令衆敬愛起信樂修. 如來於自身及

座. 擧體用因果門令衆咸知. 以佛自身爲法

界大智身. 以諸莊嚴具爲普賢行用報果. 以

一切法空爲座身. 以此三法齊平興悲智門.

無始無終. 示悟衆生. 名之爲佛. 如來又於眉

間女相中放光明. 名一切菩薩智光明普照

曜十方藏. 其狀猶如寶色燈雲. 普照十方世

界已. 右繞於佛. 從足下入. 及於眉間女相之

內. 出十佛世界微塵數菩薩衆. 於其佛前共

坐一蓮華之座. 復[&FFFF]#嘆佛境界甚深. 此明因

果無二. 光入足下. 明以果成因. 眉間光者. 十

地智果之光. 今入佛足下. 以果成因. 十信之

位. 還從足下輪中出此光也. 至十住位內. 次

至足指端出. 十行之內從足趺上出. 十□向

之內從膝上出. 十地之內還至眉間出. 終而

復始. 女相光明是十地之果光. 其中出菩薩

是其因行. 明因從果出. 明此已上五品經是

示佛果德令衆信樂

第三明信心成備者. 卽第二會中. 如來名號

品. 四聖諦品. 光明覺品. 菩薩問明品. 淨行

品. 賢首品. 已上六品經是也. 此六品經共成

下      欄

十信之一位. 一如來名號品信佛名號十方

世界隨生不同. 二四聖諦品信知十方世界

法門名字差殊. 皆以四聖諦爲本. 三光明覺

品知光明本從果而來入佛足下今還從足下

放彼果光. 用成信位. 四菩薩問明品信菩薩

所問之法門. 五淨行品明信菩薩淨行從大

願力生. 六賢首品信知成佛以信爲首. 信此

六品法門共成信位此六品經於普光明殿中

說. 以普光明殿是佛智用果報滿居之本宅

還從中說信法門. 爲明說果成信. 旣信果德.

從玆以後至十地十一地佛華品已來. 方明

入道進修五位成滿階降同別. 一通一切通

爲從因至果不隔時故. 皆以根本不動智等

十箇佛. 以爲所信之門. 還以自心根本不動

智佛. 以爲會體用

第四明入眞實證者？從第三會昇須彌山頂

於如來兩足指端放光明. 於中說六品經是.

一昇須彌山頂品. 二須彌頂上偈[&FFFF]#品. 三十

住品. 四梵行品. 五初發心功德品. 六明法品.

此六品經中. 如須彌山頂品及偈[&FFFF]#品兩品

經. 是帝釋諸天迎[&FFFF]#如來嘆佛功德及處之

勝. 十住品. 梵行品. 初發心功德品. 明法品. 四

品經. 明創證法門住佛所住生住佛家同佛智

性功德解行理智如佛初發心時便成正覺. 此

會兩足指瑞放光者. 明初證法門發足之始.

昇須彌山頂者. 明從前信心今昇十住法王

山頂至法之際智照無□. 如上高山至相盡

處故. 又山者. 表定能發慧故. 從玆以去. 任法

無功始終俱佛. 不從八地方具無功. 瓔珞經

經數:一七三九

經名:新華嚴經論卷第七

頁數:七六四

上      欄

云. 三賢菩薩法流水中任運至佛. 初水後水

一性水者. 因佛果佛一性佛故. 於其中間無

初中後. 不隔念故. 依本法故. 無念可隔. 因果

便終. 一念相應. 一念佛故. 不論相好及與神

通. 相好神通從此正覺中得. 若證正覺卽不

著諸相. 但以覺道□相應故. 通變相好不心

至. 設至於後福智終時. 三世一時不隔念

故

第五明發行修行者. 從第四會昇夜摩天宮.

於如來兩足趺上放光說四品經. 一昇夜摩

天宮品. 二夜摩天宮偈[&FFFF]#品. 三十行品. 四十

無盡藏品. 如此會中. 昇夜摩天宮品夜摩天

宮偈[&FFFF]#品兩品. 是諸天迎佛[&FFFF]#歎佛功德. 及

歎處之勝. 十行品十無盡藏品兩品經？明智

身具普賢行悲智具足理智行門所成依正二

報福智無盡. 此位從如來兩足上放光. 及昇

夜摩天上說者. 爲明從須彌山頂至相盡處證

佛智身至夜摩天上依法空本智起普賢萬行

門故. 以處表法令易解故. 如彼諸天離地際

故. 天依空而住. 爲明十行依本智法空而行

第六明理事相入者. 從第五會昇兜率天宮.

於如來膝上放光. 說十□向. 有三品經. 一昇

兜率天宮品. 二兜率天宮偈[&FFFF]#品. 三十□向

品. 前之二品經. 是諸天迎[&FFFF]#如來敬嘆佛德.

及嘆處之勝. 後之一品. 是正說十□向之法

門. □向者. 令諸事法皆入理故. 以十行事法

入前十住中理事無□. 故名□向. 前十住卽

是文殊法身本智. 後十行卽是普賢之萬行.

明二人體用相徹名爲□向. 膝上放光者. 明

中      欄

理事卷舒自在故. 猶如人膝屈申□旋皆由

於膝. 何故兜率天說此位者. 爲明此天於欲

界之中處中故. 又於天上五位五處五會之

中故. 向下有帝釋夜摩之兩會. 向上卽有他

化三當禪兩會. 於欲界中. 此天處中故. 故說

十□向. 令會理事無□根本智差別智智悲

均融處於中道. 以處表法故. 須此處說十□

向之門

第七明蘊修成德者. 從第六會. 昇他化自在

天宮中. 如來眉間放光明. 名菩薩力焰明. 此

光與初會中如來眉間所放光明. 終而復始.

至本處故. 說十地品一品經是也. 無昇他化

天宮品無偈[&FFFF]#品者. 爲明十地果終住法本

宮□遍一切功終行極更無昇進. 乃至三禪.

十方世界亦同此也. 爲表果終十地智滿無

進修故. 常對諸佛現在前故. 爲非新來無稱

歎故. 此十地門但於十住十行十□向中. 蘊

積功成使令滑熟. 更無所住任運而成. 自令

具足一切諸法. 何故於此天處而說十地法

門. 爲此天依他起化以成自樂. 名之他化自

在天. 此位菩薩依衆生故而行悲智. 興諸行

雲雨諸法雨. 以成爲樂. 無自心相作諸行相.

以處表法故. 須此處而說十地法門. 依藏法

師. 說此品時有三加五請者. 檢尋經意. 佛有

十三種加. 解脫月菩薩及諸菩薩有四請. 佛

有十三種加金剛藏菩薩者. 一他方佛有十

二種加金剛藏菩薩. 使令遣說. 二毘盧遮那

如來眉間放光照金剛藏菩薩身. 光中說偈

勸令使說. 此爲光加. 通爲十三. 十方諸佛十

下      欄

二種加者. 一 諸佛現其前. 以言[&FFFF]#慰使令說

法. 二與十種智. 及自善根法如是加. 三十方

諸佛手摩其頂許令使說. 以言[&FFFF]#慰. 是語業

加. 與十種智是智業加. 以手摩頂是身業

加. 毘盧遮那眉間光照及光中說法是法力

加. 總通言[&FFFF]#及與十智手摩頂及光照. 有十

三種加. 金剛藏菩薩四重請者. 一解脫月擧

衆疑. 二請金剛藏菩薩爲衆說法. 三重請. 四

諸大菩薩一時同請. 都爲四請. 未知三加五

請從何所來. 若但取身語意業爲三加者. 卽

與十智眉間光照金剛藏身及光說法. 其加

卽有餘. 若俱取十方諸佛言[&FFFF]#使說爲五請

者. 佛位居尊軌則之中不合爲請. 以此之義

總有十三種加. 四重請. 與十種智業. 雖是智

體不殊. 爲不迷法相成差別智故. 用時各別

不可直取同門. 以一同中有十三種所加各

別. 四度重請皆殊. 超昇之義前已說訖

第八隨緣無□者. 從第七會. 於第三禪中集

八禪衆說. 一生補處菩薩入佛華三昧定. 說

十一地等覺位中普賢法門. 十地已終. 明自

分道終. 等覺位中行普賢行. 遍明入俗. 遍周

法界. 行門重疊. 廣及虛空. 及微塵中諸國刹

海. 重重無□廣大如法界. 究竟如虛空. 名爲

等覺位中普賢行也. 言佛華三昧者. 花之言.

行能堪可觀開敷感果義也. 此爲佛行法門.

佛者覺也. 明十一地等覺行用. 明十地成佛

以終次十一地覺行滿也. 故名佛華法門. 三

昧者. 法界本體大寂法門. 定亂情盡名爲本

寂. 以此定故. 行普賢行門. 一切三昧. 此乃爲

經數:一七三九

經名:新華嚴經論卷第七

頁數:七六五

上      欄

本體故. 於彼天處. 爲於色界無色界八禪之

衆. 說一生補處菩薩入佛華三昧定門. 有百

萬億偈. 以此位菩薩入佛華法門善明入俗

廣利含生自在故. 名隨緣無□. 此位明法界

行周. 何故在彼天處說十一地法門. 爲彼天

處憂苦情亡唯三昧樂. 爲明此位菩薩定故

首亡唯智悲利衆生樂故. 以此處表法故. 於

此處說十一地法門. 地位行門. 廣如瓔珞經

說. 此以當華嚴經來文未足

第九明因果位終者. 從十定品. 十通品. 十忍

品. 阿僧祇品壽量品. 諸菩薩住處品. 佛不思

議法品. 如來十身相海品. 如來隨好光明功

德品. 普賢行品. 如來出現品. 離世間品. 已上

十二品經是也. 何以然者. 爲十定品至離世

間品總該五位十地佛位及普賢萬行始終因

果前後徹故. 是此十定品離世間品二品經

初. 皆[&FFFF]#[&FFFF]#初會及第二會云. 爾時世尊在摩

竭提國阿蘭若法菩提場中始成正覺於普光

明殿入刹那際諸佛三昧者. 非是重來集會.

但爲十定及離世間二品. 是體用門通始終

故. 於普光明殿如是重[&FFFF]#. 依其法門菩薩衆

名號差別. 非是去已還復重來. 於十住十行

十□向十地十一地法. 遍諸天處. 一時頓說

諸位. 此之二品. 意明體用徹於始終佛因果

門故. 十定體是文殊. 離世間法是普賢. 是故

如來出現品中放光和會二人. 因果相徹門

故. 放眉間光入文殊頂. 放口中光入普賢口.

令其理事自相問答說佛果門. 佛果之門總在

二人根本智差別智之際. 以定慧力照之可

中      欄

見. 此之十二品經. 一時都會及諸六位十一

地. 總入普光本智法堂果德大宅法界之門

故. 是故十定品及離世間品. 皆[&FFFF]#前之初會

二會說此經時. 譬如空中置百千寶鏡. 置一

佛像在於地上. 以衆菩薩圍□莊嚴. 於彼百

千寶鏡之中一時頓現. 一一鏡中影像互相

參入都無來往. 如來亦爾. 於始成正覺之時.

天上人間十方國土一時頓現. 互相參徹都無

來去. 故彼說言音句義悉皆參入. 都無來去

不論重會. 不得作世間情解作往來重重之

心. 如前已述. 事須和會至而復說. 此之經末

須知. 和會始終. 如來出現品明五位十一地

果終之門. 一部之經始終之際. 以是義故. 流

通付囑總在其中. 出現品前. 普賢行品. 卽明

自己佛果修行之行. 出現品後. 離世間品. 卽

明自己佛果之後利生之行. 明佛果之後所

行大悲智行諸習總盡雖行普賢萬行不染世

間名離世間品. 自修佛果前普賢行. 明是自

所乘勸他學佛果也. 後普賢行. 自己佛果已

終. 純是利他. 以此能令三寶不斷. 十通十忍

亦如十定. 遍通五位. 體徹始終也. 通者總通

明義也. 忍者法忍之門. 阿僧祇者乃明數量

之門. 壽量者. 乃明佛壽量隨人. 菩薩住處者.

爲明菩薩所住處爲人攝化住持境界常在不

滅. 佛不思議法者. 爲明如來化儀法則自在

非諸二乘及三乘權學所知. 如來十身相海

品者. 爲明十世界海十毘盧遮那皆有十九

七種及十蓮華藏世界微塵數相. 如來隨

好光明功德品者. 爲明如來隨好光明照燭

下      欄

功德□光獲益. 普賢行品者. 爲明果前進修

之行. 如來出現品者. 爲明五位菩薩自力果

終出現因果位極. 離世間品者. 爲明佛果之

後純是利他. 此已上三十九品經. 六位五位

因果位終. 利及諸天諸神王衆. 入法界一品

經. 如來入師子頻申三昧. 還擧佛果五位. 利

及人間. 以前總結初會二會乃至十一地七

會之中佛位因果法門. 八會在祇園之中. 後

當更[&FFFF]#

第十明令凡實證者. 從第八會. 在祇園之中.

如來入師子頻申三昧門. 還擧法界果德現

諸世間. 令生信樂聞佛實相. 五百聲聞目蓮

□子. 示同不聞. 寄同二乘. 有信不信. 如初

會中五十衆及覺首等十首菩薩功德林等十

林菩薩金剛幢等十幢菩薩金剛藏等三十七

箇藏菩薩. 如是各各有十佛刹微塵數菩薩

共集. 隨位增倍寄成諸位. 令諸人天凡夫得

此法門. 如此會中六千比丘. 明是凡夫於文

殊師利所頓明十耳十眼. 此衆雖居在路發

心. 境界不離佛會. 路上發心爲表進. 修非是

卽離其佛會. 乃至第九會. 覺城東. 一萬諸龍.

五百優婆塞. 五百優婆夷. 五百童子. 五百童

女. 普明是凡夫同證佛位. 是故今言令凡實

證. 第九會覺城東過去佛大塔廟處. 文殊師

利說普照法界修多羅門. 無量諸龍得生人

趣. 一萬諸龍發菩提心. 覺城五衆俱登佛果.

但擧善財一人爲首. 及其五百之數法皆同

然. 五百者. 表五位. 六千者. 表六位. 信亦在

中. 一萬龍者. 表其萬行之門故. 無有一事浪

經數:一七三九

經名:新華嚴經論卷第八

頁數:七六六

上      欄

施設故. 皆表法門. 過去諸佛大塔廟處爲其

會者. 明古佛今佛道跡不殊. 還同如來會內

一種. 善財南詢諸友. 還明進修. 又明菩薩攝

化衆生之行相. 第十會者. 一切國刹及塵中

虛空法界一切會. 此十遍一切刹塵中虛空法

界有情身塵毛孔之內. 如是重重重重海會

無盡故. 如是法界佛果法門. 諸有信解. 及初

發心證入之者. 猶如師子王之子初生之時.

雖卽未能如其師子王力勢自在. 然師子相

全體無異. 一切諸獸皆當畏. 如於此華嚴經

佛果法門信解及初發入者. 亦復如是. 能

信自己身心性相全體同諸佛果自體□眞本

大智故. 及證入者. 同諸如來佛果之門. 本無

修造自體全佛. 以此眞門備進修差別萬行.

□無始終一眞果德. 雖未能堪力用如佛. 是

則名爲佛種子在於身田. 以信爲始. 以定

慧力證入之者. 初發心時十住之首以入佛

智慧. 是則名爲生在佛家爲佛眞子. 以與佛

智同故. 具足如來諸善根故. 便卽超彼三乘.

得神通菩薩九地等見. 一切三乘人天外道

智所不及. 是故應當根堪之士一心奉行

新華嚴經論卷第七

新華嚴經論卷第八

長者李通玄撰

稽首十方淸淨海  法界眞報盧遮那

六位因果諸菩薩  文殊普賢大海衆

中      欄

所說法門淸淨海  果德圓滿金剛句

我今釋此微妙典  將欲廣利諸衆生

令於法門無□□  諸有見聞獲大利

唯願衆聖垂加護  皆同遮那淸淨海

夫闡敎弘經須分四義. 一長科經意. 二明經

宗趣. 三明敎體. 四明總陳會數

一長科經意者. 略作十段千科. 一明始成正

覺. 二明擧果勸修. 三明以果成信. 四明入眞

實證. 五明發行修行. 六明智悲相入. 七明蘊

修成德. 八明利生無□. 九明諸賢寄位. 十明

令凡實證

一明始成正覺者. 卽世主妙嚴品是

二擧果勸修者. 卽從現相品已下至毘盧遮

那品總五品經是. 及世主妙嚴品擧佛所成

之果令使人修

三明以果成信者. 卽從佛名號品已下至賢

首品六品經是. 亦通取前世主妙嚴品已來

總是. 便以十箇智佛爲自心之果. 以不動智

佛爲首. 明自心智隨分別性無所動故

四明入眞實證者. 從昇須彌山頂品已下六

品經是. 以十住爲體. 住佛智慧家生故. 五明

發行修行者. 從昇夜摩天宮品已下四品經

是. 以十行爲體. 行佛行故

六明智悲相入者. 從昇兜率天宮品已下三

品經是. 以十□向爲體. 體圓眞俗成大悲故

七明蘊修成德者. 他化自在天中十地品是.

蘊修前三法令慣習成就故

八明利生無□者. 十地品已下乃至普賢行

品第十一品經總是. 以十地中蘊德成功. 十

下      欄

一地利生行滿. 方名法行圓佛. 於始於終. 無

作體性不移女念. 爲以法界圓明大智之性.

爲十住見道之初. 無時念故. 三世無性故. 總

一時故. 此非情識所知唯智會故

九明諸賢寄位者. 卽已上三十七品諸菩薩

幷佛是出現世間品亦是. 皆從性海大智境

界中. 方便出現其身. 寄位成十信十住十行

十□向十地及等覺位十一地法門？令凡夫

信入倣學依跡不迷其事

十明令凡實諸者. 以法界性中安立十信等

六位. 進修方便行. 十地不離體用. 不壞方便.

其智彌高. 其行彌下. 逐根行滿故名進修. 隨

力堪能安立諸位. 隨位知行令不迷因果. 使

學者善明總別依跡成功不滯始故. 不離初

故. 卽如下文. 善財等衆優婆塞優婆夷童子

童女各列有五百. 具明十住十行十□向十

地十一地五位. 一位有十通爲五百. 如六千

比丘. 通信亦不退. 總云六千. 一萬諸龍以明

萬行. 如是之衆□是凡夫. 皆信是法界佛果

智境門故. 而登十住十地. 故名令凡實證. 已

上十段長科經意竟. 於中廣意至文方明. 如

法界一品. 總通前後四十品經. 總法界故. 明

三世法總法界故. 以此法界一品是一切諸

佛及以一切衆生之果也. 於此一部之經？總

有五種因果遍周義

一示成正覺因果遍周. 卽世主妙嚴品通下

五品經是

二信位及進修因果遍周. 行佛名號品已下

六品經. 通十住十行十□向十地位中. 共十

經數:一七三九

經名:新華嚴經論卷第七

頁數:七六七

上      欄

品經是

三定體遍周. 卽十定十通十忍等品是

四行海遍周. 卽普賢行品離世間品是

五法界不思議大圓明智海遍周. 卽法界品

是. 有此五遍周義故. 以此一部之經有五品.

五品之內. 品初皆有爾時世尊在摩竭提國

以爲品首者. 明此五法是一時一法界一刹

那際一體用一切諸佛. 共同之法一因果等

周圓滿無前後義. 一切諸佛皆如是. 如是之

法不離十定之中一刹那際. 降神入胎示現

成佛入涅槃. 不離一刹那際. 更無移也. 以此

一部之典. 五度一箇爾時世尊在摩竭提國.

唯法界品別. 總明此一部之經大體宗趣一

法界大圓明智有此五種遍周之因果. 從初

信心進修諸行. 始終因果行圓滿. 畢竟不出

十定之體. 無時之性. 凡聖總齊. 本來如是. 由

情妄繫時量隨生. 由妄繫故生老便有. 若於

根本法界門中起延促見. 皆是自情妄見. 非

實有故. 如是迷無性理. 違本無時智境之法

門. 逐情隨妄見時劫延促者. 於佛正法之中

不成信種. 當知是人設修行出三界果. 未有

成佛之種故. 卽權敎六通菩薩聲聞緣覺是

也. 如法華經不退諸菩薩. 亦復不能知. 此明

出生死之不退未成處生死中不退. 又但得

以空觀折伏現行煩惱入初地見道位. 非是

以達根本無明得根本智中不退. 如是三乘

見道. 總是三種意生身菩薩. 皆非是根本法

界大圓明智初發心住中能十方成佛等不

退. 三種意生身者. 初二三地名三摩跋提樂

中      欄

意生身. 四五六地名覺法自性意生身. 七八

九十地名種類俱生無行意生身. 如是三種

意生身菩薩. □是法界大圓明智海火宅門

外. 三車權方便安立. 令諸子等且[&FFFF]#火難. 如

此經下文. 聲聞在會如聾. 六通菩薩. 設聞此

經. 不能生信. 如經具明. 爲從無始際. 設能於

佛法生信. 但隨情生信. 迷自智境故. 無自契

實智起眞信修故. 若不□心畢竟不成佛故.

設復敎化衆生. 還能成得三乘及人天之種.

但住一方之淨刹. 無廣大海界量等虛空無

邊智之大用. 十方塵刹對現色身. 一切衆生

隨根引接. 三乘無分. 但云見三千大千之境.

如此經. 有世界海. 有世界性. 有世界種. 皆甚

深廣大與法界虛空等. 具如華藏世界品說.

如三乘中. 設見如來身. 三十二相八十種好.

設復廣大云八萬四千. 不見如來十佛刹微

塵等身相隨好. 三乘之種. 但見如來化滿三

千大千世界等行. 不見如來化滿無盡佛刹

微塵等行. 三乘之種所作一切皆有邊量. 不

見法界一一塵中無邊量法普賢行法互參不

□

二明經宗趣者. 其義有六. 一明經宗趣. 二此

經何藏所攝. 三分其序分. 四定其正宗. 五明

此經付囑何人. 六明此經流通所在. 一明經

宗趣者. 此絶名毘盧遮那大智法界. 本眞自

體寂用圓滿. 果德法報性相無□. 佛自所乘

爲宗. 如法華經云. 乘此寶乘直至道場. 又此

經云. 有樂心佛果者. 說最勝乘上乘無上乘

不思議乘等. 是還令初發心者爲志樂廣大

下      欄

故. 還得如是如來大智之果. 與自智合一無

二故. 此經宗趣甚深難信. 若有信者. 勝過承

事十佛刹微塵數諸佛. 盡於一劫所得功德.

不如信此經中如來大智境界佛果法界門而

自有之. 信此福勝於彼. 如賢首品下文頌云.

有以手擎十佛刹. 盡於一劫空中住. 彼之所

作未爲難. 能信此法爲甚難. 十刹塵數衆生

所. 釋施樂具經一劫. 彼之福德未爲勝. 信此

法者爲最勝. 十刹塵數如來所. 悉皆承事習

一劫. 若於此品能誦持. 其福最勝過於彼. 文

前頌云. 一切世界諸群生. 少有欲心聲聞乘.

心獨覺者轉復少. 趣大乘者甚希有. 趣大乘

者猶爲易. 能信此法倍甚難. 爲明此經宗趣

甚深難信. 修空觀者. 息妄修禪垢淨情存. 聲

聞獨覺六通菩薩未□心者. 無如是分. 如經

下文云. 設有菩薩經無量百千那由他劫行

六波羅蜜得六神通. 猶名假名菩薩. 不眞菩

薩. 設聞此經不信不入. 如法華經. 亦是爲□

三乘人令歸一乘故. □彼門外三車權引諸

子. 令歸如來大乘智法界眞實門故. 彼□案

所依法故. 令得如來無依住智本自在故. 華

嚴卽是始成正覺時頓爲上根者說. 法華經

卽是佛出世後. 四十年中. 爲□三乘者說. 又

佛乘三乘一時總說. 但隨根自應. 一音法門

各有差別. 總別義生. 爲眞體無時無可作前

後故. 如法華經云. 十方佛土中. 唯有一乘法.

無二亦無三. 除佛方便說. 但以假名字. 引導

於衆生. 又云. 唯此一事實. 餘二卽非眞. 餘二

者. 但以十方諸佛共所乘門爲實. 三乘爲餘

經數:一七三九

經名:新華嚴經論卷第七

頁數:七六八

上      欄

二. 但權施未眞者是餘二. 故以一實對諸權.

皆是餘二. 爲法華經責聲聞緣覺不退菩薩

三乘等. 皆未能信一乘法故. 爲權敎菩薩雖

有一分心菩提之心猶有怖生死故. 得離染

不退. 未得稱眞染淨平等不退. 如修空觀菩

薩. 樂空增勝. 及假眞如觀一向離纏. 皆有欣

厭. 及樂生淨土等？諸菩薩衆皆能離生死. 出

纏不退. 不入法界性海一眞無欣厭門故. 望

此佛乘樂生死者. 及厭生死者. 二俱是退. 設

觀空增勝修假眞如門. 行六波羅蜜得六神

通. 是離生死不退. 非是生死涅槃一性中不

退故. 以是義故. 華嚴及法華經. 說得六神通

菩薩不聞不信此經典故. 如法華經云. 若持

八萬. 四千法藏. 十二部經. 爲人演說. 令諸

聽者. 得六神通. 亦未爲難. 聽受此經是則爲

難. 唯此智境界違情所解故. 甚難信也. 三乘

信解順情所□. 何以故. 說佛果卽在三僧祇

之後. 說佛淨土在於他方此娑婆是穢土. 修

菩提者. 厭垢欣眞樂生淨國. 設有住世菩薩.

亦言留惑潤生. 爲濟衆生故. 非由法爾根本

智自在力合如斯故. 如是菩薩皆是順情之

法. 法易信故. 非如此經. 說入佛果不逾刹那

但隔迷悟. 說無量劫總不移一時故. 說從凡

夫地創見道時. 因果一時無前後際. 不見未

成佛時. 不見成正覺時. 不見煩惱斷. 不見菩

提證. 畢竟不移女念. 修習五十位. 滿一切種

智悉皆成就. 總別同異成壞一時. 自在. 皆非

世情所見故. 是故難信也. 其所信者. 如經下

文十信之位. 金色世界不動智佛. 上首菩薩

中      欄

名文殊師利. 此云妙德. 云金色者. 明白淨無

垢. 卽法身之理. 不動智佛者. 卽理中智也. 一

切凡聖身等共有之故. 一切處文殊師利一切

處金色世界一切處不動智佛. 今之信者. 當

信自心無依住. 性妙慧解脫. 是自文殊. 於心

無依住中. 無性妙理有自在分別. 無性可動

名不動智佛. 理智無二妙用自在. 是故號曰

妙德菩薩. 是故一切諸佛從此信生. 故號文

殊爲十方諸佛之母. 亦號文殊爲童子菩薩.

爲皆以信爲初生故. 信心成就.  卽以定慧觀

智力印之. 相契一念相應. 名十住初心便成

正覺. 取能行處. 號曰普賢. 取妙慧無依處. 號

曰妙德. 取善能分別知根之智. 號之爲不動

智佛. 自契相應名爲正覺. 且能信處號曰信

心. 自契相應名爲住心. 爲住佛所住. 妙慧解

脫相盡無生法故. 若心外有佛不名信心. 名

爲邪見人也. 一切諸佛皆同自心. 一切衆生

分同自性. 性無依故. 體無差別. 智慧一性. 應

如是知. 以此同體妙慧. 知諸佛心及衆生心.

應如是信解. 不自欣□. 是故此經宗趣爲大

心衆生. 設如斯法諸佛自所乘門一乘妙典法

界道理. 令大心衆生入佛根本智佛果故. 一

念契眞理智同現. 卽便佛故. 爲法界道理見

則無初中後故. 異彼三乘劣解者. 宜聞三無

數劫登佛果故. 宜說釋迦淨土在於他方此娑

婆是穢土故. 是故法華經內. 爲□三乘劣解

者. 令龍女非器刹那成佛. 明信心廣大. 非權

施設. 現實敎故. 所修實敎不迂滯故. 言龍女

年始八歲者. 表今生成始學非舊學故. 畜生

下      欄

女者. 明非過去積修. 此明此生信法門理直

無滯故. 法界體性非三世收. 一念應眞三世

情盡. 智無出沒卽佛果故. 是故經云. 爲度劣

解衆生興八相等事. 娑婆世界擧衆遙見龍

女卽往南方無垢世界成佛者. 解云. 南方者.

爲明爲正. 以主□故. □爲明. 爲日. 爲虛無.

卽無垢也. 擧衆遙見者. 明三乘權學信而未

自證故. 言遙見. 夫法界一眞自他相徹. 若當

自得焉得稱遙見. 此經卽令善財一生得佛.

云一生者. 從凡夫地起信之後. 十住初心契

無生也. 卽任法界智生非業生也. 至文廣釋.

今且略擧此經宗之所趣佛果法門竟. 博達

君子熟可思焉. 二明此經何藏所攝者. 此經

名毘盧遮那法界藏所攝. 以遍照法界海一

切諸法門盡含藏故. 此經不許三乘化佛權

敎所收衆生所知解故. 化佛敎中菩薩及二

乘之衆. 不能解了一眞法界報佛法門. 唯知

三乘自分法故. 設是菩薩. 但知三千大千世

界爲一報佛境界故. 千百億釋迦是化身故.

不解此一乘實報法界報佛所說法門故. 是

故此經還名毘盧遮那法界佛果智海所收.

非同三乘菩薩化佛敎中權施菩薩藏所攝.

是故下文法界品中. 慈氏所居樓閣名毘盧

遮那莊嚴藏. 善財入已. 唯見無量諸佛法藏

行門報相莊嚴無盡福相皆阿僧祇. 一一具

如經說. 此卽依毘盧遮那佛所敎法行法行之

因. 報得所居宮殿樓閣. 一依法界藏行所成

因果故. 乃至諸佛報得莊嚴因果亦如之故.

藏者. 含容義. 含容法界一切法門因果法皆

經數:一七三九

經名:新華嚴經論卷第七

頁數:七六九

上      欄

無盡故. 三乘經多以□河沙爲法門數之比

量. 成廣大義. 此一乘經多以一佛刹塵及十

佛刹塵. 乃至無量佛刹微塵. 爲法數之比量.

又三乘法相. 或一或二三等. 七八九十爲數.

此經法門一一具十爲數. 以明佛果法門圓

滿故. 名詮旣是廣狹不同. 法藏法必當差別.

是故此經是毘盧遮那藏所收. 非三乘菩薩

藏所攝故. 此經常以佛果爲進修道跡. 是佛

根本大智古跡. 修差別智故. 若異佛古跡. 而

有進修. 無成佛義. 如三乘. 且[&FFFF]#一分[&FFFF]#生死

苦. 非是依佛智體古跡契修佛乘也. 是故此

經是毘盧遮那藏所收. 非三乘菩薩藏所攝

三明智其序分者. 分爲二門. 一都該一部. 二

當品自有. 一都該一部者卽世主妙嚴品. 是

二當品自有序分. 如經品品之中會會之內.

皆有爾時如是. 如是序其品內之意. 又此一

部經上下五度序其世尊所居普提場之處

所. 問何以如是. 答從初第一卷如是我聞一

時佛在摩竭提國. 明初成佛處在蘭若之中.

次第二會中又爾時世尊在摩竭提國阿蘭若

法菩提場中始成正覺. 明不移本處而至報

宅中居爲普光明殿. 明理智之行報得之宅

寄同世間蘭若契證方詣宅居. 自此以去. 上

昇天宮. 皆云不離本處而身遍坐一切道場.

或云而昇如是天. 上昇天者明列位進修. 不

移本處者. 明法界道理以法性妙理無往來

內外故. 大智體自遍周故. 次四十卷中十定

品又云. 爾時世尊在摩竭提國阿蘭若法菩

提場中始成正覺. 於普光明殿入刹那際三

中      欄

昧. 明以法界法身爲定體無三世性故. 從兜

率天下降神及入涅槃. 四十年住世. 轉一切

法輪. 總不出刹那際. 以此三昧圓通始終非

三世古今故. 如是序致以總言之. 一切過現

未來諸佛. 皆盡一時成佛. 幷衆生生死亦不

移刹那. 但衆生妄繫有年歲長短. 如佛所說.

卽生卽死皆不移時. 是故經云. 一念普觀無

量劫. 無去無來亦無住. 如是遍知三世事. 超

諸方便成十力. 如此一品經總括前後始終

之際無去來今古性盡. 明從凡夫地一念發心

忽然見道. 進修十住十行十□向十地十一

地五位等法. 成佛轉法輪入涅槃. 總不移刹

那. 爲以法界門爲開示悟入故. 明實敎一乘

法界之門法如是故. 是故以三昧 名目明之.

此品都擧此一乘根本法界寂用之門始終一

際無本末時分. 故以爲成佛之頭. 次離世間

品亦然. 序致始成正覺乃至普光明殿者. 爲

普賢菩薩入佛華三昧. 佛華者. 是所修佛行

故. 三昧者. 明寂用無□也. 還同前序致所在

者. 明修佛行體用無始終常圓滿無三世也.

此品明修以普賢行還以法界體大智常隨衆

行圓該三世還不移刹那際等故明其衆行卽

法界體用也故. 如是序致皆明時不移亦不

移處. 以菩提場無中邊故. 所修衆行常等如.

刹那三世無增減故. 無去來故. 次入法界品

云. 爾時世尊在室羅筏國逝多林給孤獨園

者. 此擧正宗. 如來所乘通前徹後. 天上人

間十方世界. 總以法界爲體. 非虛妄體故. 爲

衆生隨迷不達故. 此品之內. 都擧天上人間

下      欄

十方世界總不思議法界體寂用自在. 故令

衆生悟入. 是故此之一品. 如來但以不思議

神力說不[&FFFF]#口言. 明世間總眞總神無出沒

故. 以明法界普該前後本一際故. 不須同序

菩提場. 以菩提卽法界故. 前會總在法界

會中故. 故如是序致也. 十會之體用. 總以此

品通括. 一體一時一性一智之本母故. 此五

度序其始成正覺者. 總明此法界一時無前

後說. 如此一部經內. 世主妙嚴品. 佛名號品.

十定品. 離世間品. 四度皆重序致始成正覺

普光明殿. 入法界品. 但言給孤獨園. 此五品

經. 大意有五種佛果遍周總該餘品. 此五品

經意. 是重[&FFFF]#. 但爲此五種遍周法界因果一

刹那際五事頓彰該收諸位總在其內成法界

大智果故. 以此有五箇經題目相似. 唯入法

界品獨言給孤獨園. 云何爲五種遍周因果

也

一世主妙嚴品. 明成佛果遍周. 經云. 不移本

處而身遍坐一切道場

二佛名號品. 在普光明殿中說明報身及國

土名號法門. 施化利物遍周. 此會說六品經.

成就信位佛果. 此明信心遍周

三十定品如來入刹那際三昧. 以此三昧普

該此經及無量三世劫. 總是一時本來如是.

爲佛道合然現其本法成佛說經及滅度時分

無有遷移. 此明佛大智本性自體寂用定體

遍周. 乃至入涅槃四十年住世說法. 處母胎

猶未出. 在兜率天猶未下生. 以實法際體然

無往來今古性故

經數:一七三九

經名:新華嚴經論卷第七

頁數:七七○

上      欄

四離世間品. 明以法界自體本寂定大智爲

普賢行體. 卽明覺行遍周. 佛華者. 覺行也. 三

昧者. 本覺體也

五入法界品. 明根本法界本. 體大智佛果遍

周. 此五種遍周. 總以法界爲體. 總是一遍周

法門. 此五遍周該收諸位諸差別故. 恐人不

解失其意趣. 一部經內五處序致. 題目鉤連

前後相攝. 爲明此經以法體本無次第本末

兩頭中間時分長短故. 如王寶印一時普印

無前後成文也. 以法寶印普印諸位. 但明五

位十住十行等進修習氣不同故. 性無差別.

以總別同異成壞十玄六相義融通道理自

明. 此六字義爲緣起三對. 六字都該萬法. 一

總別一對. 二同異一對. 三成壞一對. 總不相

離. 不可廢一留一. 亦不可雙立. 亦不可雙捨.

總是斷常生滅中邊等見. 皆是情量. 不了任

法自性緣生. 此乃以無思正慧力方解. 以思

而知之者. 且信心也. 此是初地菩薩. 觀察世

間一切緣起法. 雖總同時. 不繫俱有. 雖總具

別. 皆無自性. 不呵繫法俱無. 餘兩對亦然.

皆是有無非有無俱不俱常無常情所繫故.

如一切緣生法. 如空中響. 本自無爲應物成

音. 如善筮箸龜者. 無思無爲. 不鬼不神. 而

應緣能知萬有而告人. 古今吉凶如指掌者

也. 應如是知. 任法緣起非如情也. 一多總別

諸同異門. 一切成壞. 皆非前後同時等繫. 法

界法門道理亦復如是. 皆非前後有無同時

俱不俱或滅或留情所繫故. 皆是性起大悲

無作大願. 任法緣起稱無作智. 非故非新. 施

中      欄

設轉正法輪. 出生滅沒. 皆不可作故新去來

解. 皆是如來無生滅智自在力故. 雖異二乘

自寂取證. 滅情亡智. 卽以起大願等利諸衆

生. 而無願想. 雖以大慈大悲饒益衆生. 而無

愛想. 雖入生死不沒□泥. 雖在涅槃. 十方世

界利人不息. 皆是如來無性無依無作智力.

皆不可作去來現在古今之解

四定其正宗者. 有三種正宗. 一隨位正宗. 二

隨品正宗. 三大體正宗

一若隨位正宗. 十信十住十行十□向十地

十一地. 各有正宗. 十信以佛根本不動智以

爲正宗. 十住以證入法界智如來果德理體

妙慧以爲正宗. 十行以佛根本智起普賢行

進修. 以爲正宗. 十向以理智圓融眞俗起興

大願以成悲智. 使令理智大悲均平不偏靑

亂以爲正宗. 十地以蘊修悲智使令慣習功

濟以爲正宗. 十一地以普賢行等衆生情流

充滿法界海任用利生以爲正宗. 此爲隨位

正宗

二若以一部敎門. 四十品內. 當品自有正宗.

隨品名目總是可知

三以一部敎大體正宗. 以如來大智法界性

絶古今體用圓滿一乘佛果以爲正宗. 常以

此佛果正宗. 以爲開示悟入進修. 使令慣習

成就. 又此經四十品中. 以法界品爲正宗. 餘

品爲伴. 爲十方諸佛以自心分別煩惱. 成一

切智一切種智法界體用. 以爲所乘成正覺

故. 此根本煩惱非三乘所知故. 二乘且折伏

而不起. 菩薩以空觀折伏無現行故. 廣如勝

下      欄

□經說. 一切衆生以法界門以爲開示悟入.

明如來根本智是衆生分別心. 契同無二故.

則法界自在故. 以是義故. 十住初心便成正

覺. 以將十行十向十地十一地法門. 治令慣

習智悲成就. 更亦不離初心法界智體用故.

但以此法界智體用無依住門. 以治諸習惑.

惑薄智明分分殊勝. 但須定慧照用. 身心諸

法皆無依無根無本. 諸貪□癡漸漸微薄. 諸

佛智慧漸漸增明. 法樂自娛非貪世樂. 此是

法界中漸漸非始末也

五明此經付囑何人者. 此經法門付囑大心

凡夫. 經云. 此經法門不入一切餘衆生手. 解

云. 餘衆生者. 三乘及外道樂著人天及心出

世樂者. 何以故. 此經不許三乘菩薩具六神

通. 自未能聞經生信. 何肉二乘人天外道. 經

云. 唯除生如來家法王眞子. 卽大心凡夫能

生信證入. 故生於佛家. 不言已生佛家諸大

菩薩. 諸大菩薩常爲衆生說法. 無大心凡夫

信證不名付囑. 不名流通. 爲無人信無人悟

入故. 經云. 若無此子此經當滅者. 解云. 若

無凡夫信證者此經當滅. 若不如是. 諸大菩

薩已生佛家者. 已有如是無量佛世界海微

塵數故. 如來何須念此經當滅. 旣不念已生

佛家大菩薩衆. 明知當念大心凡夫. 非爲已

入聖位者. 當知此經付囑大心凡夫故. 如出

現品說. 六明此經流通所在者. 此經流通分

每在品末. 有動地雨華菩薩供養處. 總是大

都付囑流通分. 如來出現品不在經末者. 爲

此品是經之末. 爲此品是三十七品是五位